ΚΟΙΝΗ ΘΕΣΗ (ΕΚ) αριθ. 18/94 η οποία καθορίστηκε από το Συμβούλιο στις 16 Μαΐου 1994 για τη θέσπιση της οδηγίας 94/. . ./ΕΚ του Συμβουλίου της . . . για τη θέσπιση των βασικών αρχών που διέπουν τις έρευνες ατυχημάτων και συμβάντων πολιτικής αεροπορίας (94/C 172/03)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 84 παράγραφος 2,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας με την διαδικασία του άρθρου 189 Γ της συνθήκης,

Εκτιμώντας:

ότι θα πρέπει να διατηρηθεί στην Ευρώπη υψηλό γενικό επίπεδο ασφάλειας της πολιτικής αεροπορίας και να καταβληθεί κάθε προσπάθεια προκειμένου να μειωθεί ο αριθμός των ατυχημάτων και των συμβάντων 7

ότι η ταχεία διεξαγωγή της τεχνικής διερεύνησης ατυχημάτων και συμβάντων πολιτικής αεροπορίας αναμένεται ότι θα βελτιώσει την ασφάλεια των πτήσεων, συμβάλλοντας στην πρόληψη αυτών των ατυχημάτων και συμβάντων 7

ότι θα πρέπει να ληφθεί υπόψη η σύμβαση διεθνούς πολιτικής αεροπορίας, που υπογράφηκε στο Σικάγο στις 7 Δεκεμβρίου 1994, η οποία προβλέπει την εφαρμογή όλων των αναγκαίων μέτρων με σκοπό την ασφαλή εκμετάλλευση των αεροσκαφών 7 οτι θα πρέπει να ληφθεί υπόψη, ειδικότερα, το παράρτημα 13 της εν λόγω σύμβασης, το οποίο καθορίζει τα συνιστώμενα διεθνή πρότυπα και πρακτικές για τις έρευνες αεροπορικών ατυχημάτων 7

ότι, σύμφωνα με τα διεθνή πρότυπα του παραρτήματος 13, οι έρευνες ατυχημάτων πρέπει να διενεργούνται υπό την ευθύνη του κράτους στο οποίο συμβαίνει το ατύχημα 7

ότι εάν σε περίπτωση σοβαρού συμβάντος, το κράτος στο οποίο έλαβε χώρα το συμβάν δεν αρχίζει έρευνα, αυτή η έρευνα πρέπει να διενεργείται από το κράτος νηολόγησης 7

ότι οι έρευνες σοβαρών συμβάντων θα πρέπει να διενεργούνται κατά τρόπο ανάλογο προς τις έρευνες ατυχημάτων 7

ότι για την έκταση των ερευνών πρέπει να λαμβάνονται υπόψη τα διδάγματα που μπορεί να αποκομιστούν με σκοπό τη βελτίωση της ασφάλειας 7

ότι, για λόγους ασφάλειας των πτήσεων, οι έρευνες πρέπει να διενεργούνται το ταχύτερο δυνατόν 7

ότι οι επιφορτισμένοι με την έρευνα πρέπει να μπορούν να επιτελούν το έργο τους με την αναγκαία για το σκοπό αυτό ελευθερία δράσης 7

ότι τα κράτη μέλη πρέπει να μεριμνούν τηρουμένης της νομοθεσίας που ισχύει όσον αφορά τις αρμοδιότητες των αρχών των υπεύθυνων για τη δικαστική έρευνα και, κατά περίπτωση, σε στενή συνεργασία μαζί τους, να επιτρέπουν στους υπεύθυνους για την τεχνική έρευνα να εκτελούν την αποστολή τους υπό τις καλύτερες συνθήκες 7

ότι οι έρευνες ατυχημάτων και συμβάντων πολιτικής αεροπορίας θα πρέπει να διενεργούνται από ανεξάρτητο οργανισμό ή όργανο, ή υπό τον έλεγχό του, προκειμένου να αποφεύγονται συγκρούσεις συμφερόντων και να αποφεύγεται ο οργανισμός ή όργανο των ερευνών να ενέχεται κατά οποιονδήποτε τρόπο στα αίτια του γεγονότος που ερευνάται 7

ότι ο εν λόγω οργανισμός ή όργανο θα πρέπει να είναι κατάλληλα εξοπλισμένος για το σκοπό αυτό και ότι στα καθήκοντά του θα ήταν δυνατό να περιλαμβάνονται δραστηριότητες πρόληψης 7

ότι τα κράτη μέλη θα πρέπει να λαμβάνουν μέτρα προκειμένου να παρέχουν, εφόσον παρίσταται ανάγκη, αμοιβαία συνδρομή για τη διεξαγωγή των ερευνών 7

ότι κράτος μέλος πρέπει να μπορεί να μεταβιβάσει σε άλλο κράτος μέλος την αρμοδιότητα διεξαγωγής έρευνας 7

ότι, για την πρόληψη ατυχημάτων, είναι σημαντικό να δίνονται στη δημοσιότητα τα πορίσματα των σχετικών ερευνών το ταχύτερο δυνατόν 7

ότι ο ειδικός χαρακτήρας των συμβάντων πρέπει να λαμβάνεται υπόψη κατά τη διάδοση των πορισμάτων ερευνών για συμβάντα 7

ότι οι συστάσεις ασφάλειας οι οποίες διατυπώνονται ύστερα από έρευνα ατυχήματος ή συμβάντος πρέπει να λαμβάνονται δεόντως υπόψη από τα κράτη μέλη 7

ότι μοναδικός σκοπός της τεχνικής έρευνας είναι η αποκόμιση διδαγμάτων που θα μπορούσαν να συμβάλουν στην πρόληψη μελλοντικών ατυχημάτων και συμβάντων και ότι, κατά συνέπεια, η ανάλυση του γεγονότος, τα πορίσματα και οι συστάσεις ασφάλειας που διατυπώνονται δεν αποσκοπούν στην διαπίστωση υπαιτιότητας ή την εκτίμηση ευθυνών,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στόχος

Η παρούσα οδηγία αποβλέπει στη βελτίωση της αεροπορικής ασφάλειας με τη διευκόλυνση της ταχείας διεξαγωγής τεχνικών ερευνών, αποκλειστικός στόχος των οποίων είναι η πρόληψη μελλοντικών ατυχημάτων ή συμβάντων.

Άρθρο 2

Πεδίο εφαρμογής

1. Η παρούσα οδηγία αφορά τις έρευνες ατυχημάτων και συμβάντων της πολιτικής αεροπορίας που σημειώνονται στο έδαφος της Κοινότητας, λαμβανομένων υπόψη των διεθνών υποχρεώσεων των κρατών μελών.

2. Η παρούσα οδηγία εφαρμόζεται και εκτός του εδάφους της Κοινότητας:

i) για τις έρευνες ατυχημάτων στα οποία ενέχεται αεροσκάφος νηολογημένο σε κράτος μέλος, σε περίπτωση που οι έρευνες δεν διενεργούνται από άλλο κράτος,

ii) για τις έρευνες σοβαρών συμβάντων στα οποία ενέχεται αεροσκάφος νηολογημένο σε κράτος μέλος ή το οποίο εκμεταλλεύεται επιχείρηση εγκατεστημένη σε κράτος μέλος, σε περίπτωση που οι εν λόγω έρευνες δεν διενεργούνται από άλλο κράτος.

Άρθρο 3

Ορισμοί

Για τους σκοπούς της παρούσας οδηγίας νοούνται ως:

α) ατύχημα: γεγονός συνδεόμενο με τη χρησιμοποίηση αεροσκάφους, το οποίο συντελείται μεταξύ της στιγμής επιβίβασης στο αεροσκάφος προσώπου που προτίθεται να πραγματοποιήσει πτήση και της στιγμής κατά την οποία όλα τα πρόσωπα που έχουν επιβιβαστεί μ' αυτή την πρόθεση έχουν αποβιβαστεί, εφόσον:

1. επέλθει θάνατος ή σοβαρός τραυματισμός ενός προσώπου λόγω:

- του γεγονότος ότι αυτό βρισκόταν στο αεροσκάφος ή

- άμεσης επαφής του με οποιοδήποτε μέρος του αεροσκάφους, περιλαμβανομένων μερών που τυχόν αποσπάστηκαν από το αεροσκάφος ή

- άμεσης έκθεσής του στα αέρια των στροβιλοκινητήρων,

εκτός, αν πρόκειται για κακώσεις οφειλόμενες σε φυσικά αίτια, για αυτοτραυματισμούς ή τραυματισμούς από άλλα πρόσωπα ή σε περίπτωση που ο τραυματισμός συμβαίνει σε λαθρεπιβάτες που κρύβονται εκτός των ζωνών στις οποίες έχουν κανονικά πρόσβαση οι επιβάτες και το πλήρωμα ή

2. το αεροσκάφος υποστεί βλάβη ή θραύση στα δομικά του μέρη:

- η οποία αλλοιώνει τα χαρακτηριστικά που αφορούν την δομική αντοχή του, τις επιδόσεις του ή τα πτητικά του χαρακτηριστικά και

- για την οποία κανονικά απαιτείται σημαντική επισκευή ή αντικατάσταση του συστατικού μέρους που έχει υποστεί βλάβη,

εκτός αν πρόκειται για ζημία ή βλάβη σε κινητήρα, εφόσον η ζημία περιορίζεται στον κινητήρα, το περίβλημά του ή τα εξαρτήματά του, ή για ζημίες περιοριζόμενες στους έλικες, τα ακροπτερύγια, τις κεραίες, τα ελαστικά, το σύστημα τροχοπέδησης, τα αεροδυναμικά περιβλήματα ή σε μικρές οδοντώσεις ή διατρήσεις στο περίβλημα του αεροσκάφους ή

3. το αεροσκάφος απολεσθεί ή δεν υπάρχει καμμία δυνατότητα προσπέλασης προς αυτό 7

β) σοβαρός τραυματισμός: κάθε σωματική βλάβη την οποία υφίσταται πρόσωπο σε περίπτωση ατυχήματος εφόσον:

1. απαιτηθεί η νοσηλεία του επί διάστημα μεγαλύτερο των 48 ωρών και η εισαγωγή πραγματοποιηθεί εντός διαστήματος επτά ημερών από την ημερομηνία κατά την οποία επήλθε η σωματική βλάβη ή

2. προκληθεί κάταγμα οποιουδήποτε οστού (εκτός από απλά κατάγματα δακτύλων του χεριού, δακτύλων του ποδιού ή της μύτης) ή

3. προκληθούν λύσεις της συνέχειας ιστών με αποτέλεσμα σοβαρή αιμορραγία ή βλάβη νεύρων, μυών ή τενόντων ή

4. προκληθεί βλάβη σε οποιοδήποτε εσωτερικό όργανο ή

5. προκληθούν εγκαύματα δεύτερου ή τρίτου βαθμού ή οποιαδήποτε άλλα εγκαύματα σε ποσοστό μεγαλύτερο του 5 % της επιφάνειας του σώματος ή

6. οφείλεται στην εξακριβωμένη έκθεση σε μολυσματικές ουσίες ή σε επιβλαβείς ακτινοβολίες 7

γ) θανάσιμος τραυματισμός: τραυματισμός σε κάποιο ατύχημα, λόγω του οποίου επέρχεται ο θάνατος του παθόντος εντός τριάντα ημερών από την ημερομηνία του ατυχήματος 7

δ) αίτια: οι ενέργειες, παραλήψεις, γεγονότα, ή συνθήκες, ή συνδυασμός των ανωτέρω στοιχείων που προκαλούν το ατύχημα ή το συμβάν 7

ε) έρευνα: δραστηριότητες που αναπτύσσονται με σκοπό την πρόληψη των ατυχημάτων και συμβάντων οι οποίες περιλαμβάνουν τη συλλογή και την ανάλυση πληροφοριών, την έκθεση των πορισμάτων, τον προσδιορισμό των αιτίων και, ανάλογα με την περίπτωση, τη διατύπωση συστάσεων ασφάλειας 7

στ) επιφορτισμένος με την έρευνα: πρόσωπο στο οποίο έχει ανατεθεί, με βάση τα προσόντα του, η ευθύνη για την οργάνωση, τη διεξαγωγή και τον έλεγχο έρευνας 7

ζ) συσκευή καταγραφής στοιχείων πτήσης: οποιουδήποτε τύπου καταγραφικό σύστημα τοποθετημένο σε αεροσκάφος για να διευκολύνει την έρευνα για τα ατυχήματα και τα συμβάντα 7

η) επιχείρηση: κάθε φυσικό ή νομικό πρόσωπο που επιδιώκει ή δεν επιδιώκει κερδοσκοπικό σκοπό ή κάθε επίσημος φορέας με ή χωρίς νομική προσωπικότητα 7

θ) φορέας εκμετάλλευσης: πρόσωπο, οργανισμός ή επιχείρηση που επιδίδεται ή προτίθεται να επιδοθεί σε εκμετάλλευση ενός ή περισσοτέρων αεροσκαφών 7

ι) συμβάν: γεγονός που δεν είναι ατύχημα αλλά συνδέεται με τη χρησιμοποίηση αεροσκάφους και θέτει σε κίνδυνο ή θα μπορούσε να θέσει σε κίνδυνο την ασφάλεια της εκμετάλλευσής του 7

κ) σοβαρό συμβάν: συμβάν συντελούμενο υπό συνθήκες από τις οποίες διαφαίνεται ότι παρολίγο να συνέβαινε ατύχημα. (Το παράρτημα περιλαμβάνει κατάλογο με παραδείγματα σοβαρών συμβάντων) 7

λ) συστάσεις ασφαλείας: κάθε πρόταση του οργανισμού ερευνών των ατυχημάτων του κράτους ο οποίος διεξήγαγε την τεχνική έρευνα, με βάση τις πληροφορίες οι οποίες προκύπτουν κατά την έρευνα αυτή, με σκοπό την πρόληψη των ατυχημάτων και συμβάντων.

Άρθρο 4

Υποχρέωση διεξαγωγής έρευνας

1. Για κάθε ατύχημα ή σοβαρόν συμβάν διενεργείται έρευνα.

Ωστόσο τα κράτη μέλη μπορούν να λαμβάνουν μέτρα που να επιτρέπουν τη διεξαγωγή έρευνας για συμβάντα τα οποία δεν οφορά το πρώτο εδάφιο, στην περίπτωση που ο οργανισμός των ερευνών αναμένει να αποκομίσει διδάγματα σε θέματα αεροπορικής ασφάλειας.

2. Η έκταση των ερευνών και η ακολουθητέα διαδικασία για την διεξαγωγή αυτών των ερευνών καθορίζονται από τον οργανισμό ερευνών λαμβανομένων υπόψη των αρχών και του στόχου της παρούσας οδηγίας και ανάλογα με τα διδάγματα που θεωρεί ότι θα αποκομίσει από το ατύχημα ή το σοβαρό συμβάν όσον αφορά τη βελτίωσης της ασφάλειας.

3. Οι έρευνες που αναφέρονται στην παράγραφο 1 δεν αποσκοπούν επ' ουδενί στη διαπίστωση υπαιτιότητος ή ευθυνών.

Άρθρο 5

Καθεστώς έρευνας

1. Κάθε κράτος μέλος καθορίζει στο πλαίσιο του αντίστοιχου εθνικού νομικού του συστήματος, το νομικό καθεστώς που θα διέπει την έρευνα το οποίο θα επιτρέπει στους επιφορτισμένους με την έρευνα να φέρουν εις πέρας την αποστολή τους κατά τον αποτελεσματικότερο τρόπο και εντός του συντομότερου δυνατού χρονικού διαστήματος.

2. Σύμφωνα με την ισχύουσα στα κράτη μέλη νομοθεσία και, ενδεχομένως, σε συνεργασία με τις αρχές τις υπεύθυνες για τη δικαστική έρευνα, οι επιφορτισμένοι με την έρευνα επιτρέπεται ιδίως:

α) να έχουν απρόσκοπτη πρόσβαση στον τόπο του ατυχήματος ή του συμβάντος καθώς και στο αεροσκάφος, το περιεχόμενό του ή τα συντρίμματά του 7

β) να πραγματοποιούν άμεση καταγραφή των τεκμηρίων και υπό έλεγχο λήψη θραυσμάτων ή συστατικών μερών με σκοπό την εξέταση ή την ανάλυση 7

γ) να έχουν άμεση πρόσβαση στο περιεχόμενο των συσκευών καταγραφής στοιχείων πτήσης και άλλων καταγραφικών συστημάτων, καθώς και να εκμεταλλεύονται τα στοιχεία αυτά 7

δ) να έχουν πρόσβαση στα αποτελέσματα εξέτασης των θυμάτων ή λήψης δειγμάτων από το σώμα τους 7

ε) να έχουν άμεση πρόσβαση στα αποτελέσματα εξέτασης ή δειγματοληπτικής έρευνας των προσώπων που ενέχονται στην εκμετάλλευση του αεροσκάφους 7

στ) να διενεργούν την εξέταση μαρτύρων 7

ζ) να έχουν ελεύθερη πρόσβαση σε κάθε σχετική πληροφορία που διαθέτει ο κύριος, ο φορέας εκμετάλλευσης ή ο κατασκευαστής του αεροσκάφους και οι αρχές οι αρμόδιες για την πολιτική αεροπορία ή οι αερολιμενικές αρχές.

Άρθρο 6

Οργανισμός ή όργανο έρευνας

1. Κάθε κράτος μέλος φροντίζει ώστε οι τεχνικές έρευνες να διεξάγονται από μόνιμο οργανισμό ή όργανο πολιτικής αεροπορίας ή υπό τον έλεγχο αυτού του οργανισμού ή οργάνου. Ο εν λόγω οργανισμός ή όργανο είναι λειτουργικά ανεξάρτητος, ιδίως από τις εθνικές αεροπορικές αρχές τις υπεύθυνες για την πλοϊμότητα, την πιστοποίηση, τη διεξαγωγή πτήσεων, τη συντήρηση, τη χορήγηση αδείων, τον έλεγχο εναέριας κυκλοφορίας ή την εμετάλλευση αερολιμένων και γενικά από κάθε τρίτο του οποίου τα συμφέροντα θα μπορούσαν να έλθουν σε σύγκρουση με την αποστολή που ανατέθηκε στον εν λόγω οργανισμό ή όργανο.

2. Με την επιφύλαξη της παραγράφου 1, οι δραστηριότητες που ανατίθενται στον οργανισμό έρευνας είναι δυνατόν να επεκτείνονται στη συλλογή και την ανάλυση στοιχείων σχετικών με την αεροπορική ασφάλεια, ιδίως για προληπτικούς σκοπούς, εφόσον οι εν λόγω δραστηριότητες δεν επηρεάζουν την ανεξαρτησία του και δεν συνεπάγονται οποιεσδήποτε ευθύνες όσον αφορά τα πρότυπα ή ευθύνες κανονιστικού ή διοικητικού χαρακτήρα.

3. Ο οργανισμός ή το όργανο που αναφέρεται στην παράγραφο 1 διαθέτει τα απαιτούμενα μέσα για την εκτέλεση του έργου του έχοντας πλήρη ανεξαρτησία έναντι των αρχών που αναφέρονται στην παράγραφο 1 και πρέπει να έχει στη διάθεσή του επαρκείς πόρους για το σκοπό αυτό. Το επιφορτισμένο με τις έρευνες προσωπικό του διέπεται από καθεστώς που του παρέχει τα αναγκαία εχέγγυα ανεξαρτησίας. Περιλαμβάνει τουλάχιστον ένα πρόσωπο ικανό να ασκεί τα καθήκοντα προσώπου επιφορτισμένου με την έρευνα σε περίπτωση ατυχήματος ή σοβαρού συμβάντος που αφορά αεροσκάφος.

4. Ο οργανισμός ή το όργανο που διεξάγει την έρευνα έχει τη δυνατότητα, εφόσον απαιτείται, να ζητήσει τη συνδρομή οργανισμών ή οργάνων άλλων κρατών μελών προκειμένου να θέσουν στη διάθεσή του:

α) τις εγκαταστάσεις, εξοπλισμό και συσκευές για να του είναι δυνατή:

- η διεξαγωγή πραγματογνωμοσύνης στα συντρίμματα και τον εξοπλισμό του αεροσκάφους και σε άλλα αντικείμενα που παρουσιάζουν ενοιαφέρον για την έρευνα,

- η αξιοποίηση των ενδείξεων των συσκευών καταγραφής στοιχείων πτήσης,

- η αποθήκευση στη μνήμη ηλεκτρονικού συστήματος και η αξιοποίηση των δεδομένων των σχετικών με τα αεροπορικά ατυχήματα 7

β) ειδικευμένους σε τέτοιου είδους έρευνες εμπειρογνώμονες για να τους αναθέσει συγκεκριμένες εργασίες, αλλά μόνον αν πρόκειται για έρευνα που διενεργείται κατόπιν σοβαρού ατυχήματος.

Αυτή η συνδρομή θα πρέπει, κατά το δυνατόν, να παρέχεται δωρεάν.

5. Κράτος μέλος μπορεί να μεταβιβάζει σε άλλο κράτος μέλος την αρμοδιότητα για την πραγματοποίηση έρευνας ατυχήματος ή συμβάντος.

Άρθρο 7

Έκθεση ατυχήματος

1. Για κάθε έρευνα ατυχήματος πρέπει να συντάσσεται σχετική έκθεση της οποίας η μορφή να ανταποκρίνεται στον τύπο και τη σοβαρότητα του ατυχήματος. Στην έκθεση υπενθυμίζεται ο αποκλειστικός στόχος της έρευνας ο οποίος αναφέρεται στο άρθρο 1 και περιέχονται, ενδεχομένως, συστάσεις ασφαλείας.

2. Ο οργανισμός ή το όργανο έρευνας δίνει στη δημοσιότητα την τελική έκθεση ατυχήματος το ταχύτερο δυνατόν, και ει δυνατόν εντός διαστήματος δώδεκα μηνών μετά την ημερομηνία κατά την οποία συνέβη το ατύχημα.

Άρθρο 8

Έκθεση συμβάντος

1. Για κάθε έρευνα σχετικά με συμβάν συντάσσεται έκθεση της οποίας η μορφή ανταποκρίνεται στον τύπο και τη σοβαρότητα του συμβάντος. Η έκθεση περιλαμβάνει, ενδεχομένως, σχετικές συστάσεις ασφαλείας. Διαφυλάσσεται η ανωνυμία των ενεχομένων στο συμβάν προσώπων.

2. Η έκθεση συμβάντος διανέμεται στα μέρη εκείνα που είναι δυνατόν αν επωφεληθούν από τα πορίσματά της όσον αφορά την ασφάλεια.

Άρθρο 9

Συστάσεις ασφαλείας

Οι εκθέσεις και οι συστάσεις ασφαλείας που αναφέρονται στα άρθρα 7 και 8 ανακοινώνονται στις ενδιαφερόμενες επιχειρήσεις ή εθνικές υπηρεσίες πολιτικής αεροπορίας. Αντίγραφα διαβιβάζονται στην Επιτροπή.

Τα κράτη μέλη λαμβάνουν τα αναγκαία μέτρα προκειμένου να εξασφαλίζουν ότι λαμβάνονται δεόντως υπόψη και, ενδεχομένως, τίθενται σε εφαρμογή οι συστάσεις για θέματα ασφαλείας που διατυπώνονται από τους οργανισμούς ή τα όργανα ερευνών, με την επιφύλαξη των κοινοτικών κανονιστικών διατάξεων.

Άρθρο 10

Οι συστάσεις ασφαλείας δεν συνιστούν επ' ουδενί τεκμήριο υπαιτιότητας ή ευθύνης σε περίπτωση ατυχήματος ή συμβάντος.

Άρθρο 11

Η οδηγία 80/1266/ΕΟΚ του Συμβουλίου, της 16ης Δεκεμβρίου 1980, περί της μελλοντικής συνεργασίας και της αμοιβαίας συνδρομής των κρατών μελών στις έρευνες για τα αεροπορικά ατυχήματα (3) καταργείται.

Άρθρο 12

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις. . . (4). Ενημερώνουν αμέσως την Επιτροπή σχετικά.

2. Οι διατάξεις αυτές όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

Άρθρο 13

Η παρούσα οδηγία απευθύνεται στα κράτη μέλη.

. . ., . . .

Για το Συμβούλιο

Ο Πρόεδρος

(1) ΕΕ αριθ. C 257 της 22. 9. 1993, σ. 8.

(2) ΕΕ αριθ. C 34 της 2. 2. 1994, σ. 18.

(3) ΕΕ αριθ. L 375 της 31. 12. 1980, σελ. 32.

(4) 24 μήνες μετά την ημερομηνία έγκρισης της οδηγίας.

ΠΑΡΑΡΤΗΜΑ

ΚΑΤΑΛΟΓΟΣ ΠΑΡΑΔΕΙΓΜΑΤΩΝ ΣΟΒΑΡΩΝ ΣΥΜΒΑΝΤΩΝ

Τα συμβάντα που απαριθμούνται κατωτέρω αποτελούν τυπικά παραδείγματα σοβαρών συμβάντων. Ο κατάλογος δεν είναι εξαντλητικός αλλά μόνο ενδεικτικός και δίνεται για να συσχετιστεί με τον ορισμό της έννοιας «σοβαρό συμβάν»:

- Παρολίγο σύγκρουση κατά την οποία απαιτήθηκε ελιγμός αποφυγής για να αποφευχθεί σύγκρουση ή επικίνδυνη κατάσταση.

- Πρόσκρουση στο έδαφος χωρίς απώλεια του ελέγχου (CFIT), η οποία μόλις αποσοβήθηκε.

- Διακοπή απογείωσης λόγω κλειστού ή κατειλημμένου διαδρόμου ή απογείωση από κλειστό ή κατειλημμένο διάδρομο με οριακή απόσταση από εμπόδια.

- Προσγείωση ή απόπειρα προσγείωσης σε κλειστό ή κατειλημμένο διάδρομο.

- Σημαντική απόκλιση από τις προβλεπόμενες επιδόσεις κατά την απογείωση ή το αρχικό στάδιο ανόδου.

- Κάθε περίπτωση πυρκαγιάς ή εμφάνισης καπνών στο χώρο επιβατών, στα διαμερίσματα φορτίου ή πυρκαγιάς κινητήρα, ακόμη και αν η πυρκαγιά κατασβέστηκε με πυροσβεστικό υλικό.

- Κάθε γεγονός για το οποίο απαιτήθηκε η χρησιμοποίηση εφεδρικού οξυγόνου από το πλήρωμα διακυβέρνησης.

- Αστοχία δομικού μέρους του αεροσκάφους ή απόσπαση μερών του κινητήρα, χωρίς όμως η περίπτωση να κατατάσσεται στα ατυχήματα.

- Πολλαπλές βλάβες ενός ή περισσοτέρων συστημάτων του αεροσκάφους με σοβαρές επιπτώσεις στο χειρισμό του.

- Κάθε περίπτωση αδυναμίας μέλους του πληρώματος διακυβέρνησης να ασκήσει τα καθήκοντά του κατά την πτήση.

- Οποιαδήποτε κατάσταση σχετική με το καύσιμο η οποία θα απαιτούσε ο χειριστής να δηλώσει ότι ανέκυψε κατάσταση ανάγκης.

- Συμβάντα κατά την απογείωση και την προσγείωση, συμβάντα όπως η προσγείωση πριν από την αρχή του διαδρόμου, υπέρβαση του τέρματος του διαδρόμου ή πλευρική εκτροπή.

- Βλάβες συστημάτων, μετεωρολογικά φαινόμενα, πτήση εκτός των εγκεκριμένων περιθωρίων πτήσης ή άλλα περιστατικά που θα μπορούσαν να καταστήσουν δύσκολη τη διακυβέρνηση του αεροσκάφους.

- Βλάβη περισσότερων του ενός συστημάτων σε πολλαπλό σύστημα που είναι υποχρεωτικό για την καθοδήγηση των πτήσεων και την αεροναυτιλία.

ΑΙΤΙΟΛΟΓΗΣΗ ΤΟΥ ΣΥΜΒΟΥΛΙΟΥ

Ι. Εισαγωγή

Την 1η Σεπτεμβρίου 1993 η Επιτροπή διαβίβασε στο Συμβούλιο πρόταση οδηγίας για τη θέσπιση των βασικών αρχών που διέπουν τις έρευνες ατυχημάτων και συμβάντων πολιτικής αεροπορίας.

Η νομική βάση που επέλεξε το Συμβούλιο είναι το άρθρο 84 παράγραφος 2 της συνθήκης για την ίδρυση της Ευρωπαϊκής Κοινότητας.

Το Ευρωπαϊκό Κοινοβούλιο έδωσε τη γνώμη του σχετικά με την πρόταση της Επιτροπής (1), σε πρώτη ανάγνωση, στις 9 Μαρτίου 1994.

Η Οικονομική και Κοινωνική Επιτροπή έδωσε τη γνώμη της στις 24 Νοεμβρίου 1993 (2).

ΙΙ. Κοινή θεσή

Στις . . . ., το Συμβούλιο καθόρισε κοινή θέση ενόψει της εκδόσεως της προαναφερόμενης οδηγίας, με τη διαδικασία του άρθρου 189 Γ της συνθήκης.

ΙΙΙ. Στόχος

Η πρόταση αυτή αποβλέπει στον εκσυγχρονισμό της κοινοτικής νομοθεσίας, αφενός βάσει της πείρας που έχει αποκτηθεί στον τομέα αυτό κατά την εφαρμογή της ισχύουσας οδηγίας (3) και αφετέρου σύμφωνα με τις εξελίξεις της ενιαίας αγοράς της πολιτικής αεροπορίας.

IV. Τροπολογίες του Ευρωπαϊκού Κοινοβούλιου

Η κοινή θέση που καθορίσθηκε από το Συμβούλιο και έγινε δεκτή από την Επιτροπή περιλαμβάνει ορισμένες τροπολογίες τις οποίες ενέκρινε το Ευρωπαϊκό Κοινοβούλιο. Ωστόσο, το Συμβούλιο δεν μπόρεσε να δεχθεί άλλες τροπολογίες που ζήτησε το Ευρωπαϊκό Κοινοβούλιο. Εν συνεχεία εκτίθενται συνοπτικά οι διάφορες καταστάσεις όσον αφορά τις τροπολογίες που ζήτησε το Ευρωπαϊκό Κοινοβούλιο.

- Σχετικά με την τροπολογία 1: Δέκατη τρίτη αιτιολογική παράγραφος της πρότασης της Επιτροπής

Το Συμβούλιο δέχθηκε το πνεύμα της τροπολογίας αυτής, η δε διατύπωση της κοινής θέσης είναι παρόμοια με τη διατύπωση που ζήτησε το Ευρωπαϊκό Κοινοβούλιο, δηλαδή:

«ότι τα κράτη μέλη πρέπει να μεριμνούν, σύμφωνα με τη νομοθεσία που ισχύει όσον αφορά τις αρμοδιότητες των αρχών των υπεύθυνων για τη δικαστική έρευνα και, κατά περίπτωση, σε στενή συνεργασία μαζί τους, ώστε οι υπεύθυνοι για την τεχνική έρευνα να εκτελούν την αποστολή τους υπό τις καλύτερες συνθήκες».

- Σχετικά με την τροπολογία 2: Άρθρο 2 παράγραφος 2 σημείο ii)

Το Συμβούλιο δεν δέχθηκε την τροπολογία αυτή που θα συνεπαγόταν την επέκταση του πεδίου εφαρμογής της οδηγίας, εκτός του εδάφους της Κοινότητας, σε όλα τα συμβάντα στα οποία ενέχεται αεροσκάφος νηολογημένο σε κράτος μέλος ή το οποίο εκμεταλλεύεται επιχείρηση εγκατεστημένη σε κράτος μέλος. Πράγματι, η κοινή θέση προβλέπει, στο άρθρο 2 παράγραφος 2 σημείο ii), ότι η οδηγία εφαρμόζεται στα σοβαρά συμβάντα τα οποία σημειώνονται υπό τις συνθήκες που αναφέρονται στην παράγραφο 2. Στο άρθρο 4 παράγραφος 1, πάντως, η οδηγία προβλέπει τη δυνατότητα εφαρμογής της σε κάθε συμβάν και όχι μόνο στα σοβαρά συμβάντα, στην περίπτωση που ο οργανισμός ερευνών αναμένει να αποκομίσει διδάγματα σε θέματα αεροπορικής ασφάλειας.

- Σχετικά με την τροπολογία 8: Άρθρο 3 στοιχείο β) πρώτο εδάφιο

Το Συμβούλιο δεν δέχθηκε την τροπολογία αυτή. Η 24ωρη νοσηλεία που προβλέπεται στον ορισμό του σοβαρού τραυματισμού αποκλίνει από τους κανόνες της Διεθνούς Οργανώσεως Πολιτικής Αεροπορίας (OACI) που ισχύουν σε διεθνή κλίμακα.

- Σχετικά με τις τροπολογίες 9 και 11: Άρθρο 4 παράγραφοι 1 και 3 και άρθρο 6 παράγραφος 4 δεύτερο εδάφιο

Το Συμβούλιο δεν δέχθηκε τις τροπολογίες αυτές οι οποίες αποκλείουν τη δυνατότητα παρέμβασης εξωτερικών σοργανισμών στις έρευνες, αφενός διότι το κείμενο της κοινής θέσης εξασφαλίζει επαρκή ανεξαρτησία των επιφορτισμένων με την έρευνα οργανισμών η οργάνων (άρθρο 6) και αφετέρου επειδή εάν γίνονταν δεκτές οι εν λόγω τροπολογίες θα έπρεπε να περιληφθεί στο διατακτικό κατάλληλος ορισμός των εξωτερικών οργανισμών.

- Σχετικά με την τροπολογία 10: Άρθρο 5 παράγραφος 2 στοιχείο α)

Το Συμβούλιο δέχθηκε το πνεύμα της τροπολογίας αυτής επεκτείνοντας την απρόσκοπτη πρόσβαση στον τόπο του ατυχήματος ή του συμβάντος καθώς και στο αεροσκάφος, το περιεχόμενό του και τα συντρίμματά του.

- Σχετικά με τις τροπολογίες 4 και 12: Άρθρο 7 παράγραφος 2

Το Συμβούλιο δεν δέχθηκε τις τροπολογίες που αφορούν την παράγραφο αυτή και την προσθήκη νέας παραγράφου 3α, δεδομένου ότι η κοινή θέση (παράγραφος 7 παράγραφος 2) υποχρεώνει τον οργανισμό ερευνών να δίνει στη δημοσιότητα την τελική έκθεση το ταχύτερο δυνατόν και, ει δυνατόν, εντός προθεσμίας δώδεκα μηνών από την ημερομηνία κατά την οποία συνέβη το ατύχημα. Το Ευρωπαϊκό Κοινοβούλιο ζητεί επίσης ανώτατη προθεσμία δώδεκα μηνών.

- Σχετικά με την τροπολογία 5: Άρθρο 9 δεύτερο εδάφιο

Το Συμβούλιο δέχθηκε την τροπολογία αυτή η οποία ενσωματώθηκε στο κείμενο της κοινής θέσης όπως την ζήτησε το Ευρωπαϊκό Κοινοβούλιο.

- Σχετικά με την τροπολογία 6: Άρθρο 4 παράγραφος 3

Το Συμβούλιο δεν δέχθηκε την τροπολογία για το άρθρο 10 παράγραφος 1 της πρότασης της Επιτροπής, προς χάριν της γενικής ισορροπίας του κειμένου.

Το Συμβούλιο έκρινε ότι το άρθρο 4 παράγραφος 3 της κοινής θέσης αρκεί για να εξασφαλίσει ότι οι έρευνες που αναφέρονται στην οδηγία δεν θα αποσκοπούν επ' ουδενί στη διαπίστωση υπαιτιότητας ή ευθυνών.

- Σχετικά με την τροπολογία 6: Άρθρο 10

Η διατύπωση του άρθρου 10 της κοινής θέσης είναι σύμφωνη προς την τροπολογία του Ευρωπαϊκού Κοινοβουλίου για το άρθρο 10 παράγραφος 2 της πρότασης της Επιτροπής, ενώ η διαγραφή των παραγράφων 3 και 4 του άρθρου 10 της εν λόγω πρότασης βασίζεται επίσης στην τροπολογία αυτή.

- Σχετικά με την τροπολογία 7: Άρθρο 12α

Το Συμβούλιο δέχθηκε την τροπολογία αυτή προβλέποντας δήλωση της Επιτροπής και όχι διάταξη της οδηγίας, δεδομένου ότι πρόκειται για μέτρα που θα πρέπει να λάβει στο μέλλον η Επιτροπή.

(1) Έγγρ. 5444/94 PE-RESOL 18.

(2) Γνώμη 94/C 34/07, που δημοσιεύθηκε στην ΕΕ αριθ. C 34 της 2. 2. 1994, σ. 18.

(3) Οδηγία αριθ. 80/1266/ΕΟΚ του Συμβουλίου περί της μελλοντικής συνεργασίας και της αμοιβαίας συνδρομής των κρατών μελών στις έρευνες για τα αεροπορικά ατυχήματα (ΕΕ αριθ. L 375 της 31. 12. 1980, σ. 32).